Lav et referat af nedenstående tekst:

Tekst:
Moseby Skole er i denne uge fyldt op med hundredevis af gaver, der skal sorteres og pakkes ind. Alle de mange gaver går til socialt udsatte familier i Jammerbugt, som har brug for hjælp til julegaver. Det er omkring 50 lokale frivillige, der står for at sortere, pakke ind og udlevere gaverne. - Det er guld værd. Uden de frivillige, vil vi ikke kunne gøre det, siger initiativtager Henny Gümüs. Ideen kom fra Hennys datter, Aysel Jørgensen, for syv år siden, hvor hun havde hørt, at de ikke var muligt for alle familier at modtage julegavehjælp. Og det er ikke første gang, de deler gaver ud. Sidste år uddelte de mellem 400 og 500 pakker, men Henny, og resten af de frivillige er optimistiske. - Vi skal i hvert fald over 500 pakker, siger Henny Gümüs. Én af de frivillige, der mødte op tirsdag for at hjælpe med at pakke de mange gaver ind, er Merete Simonsen. - Jeg synes, det er en god gerning. Jeg tror, der er mange, der har brug for det, siger hun. De begyndte allerede mandag med at sortere det indleverede legetøj og gaverne kan hentes af udsatte børnefamilierne om på torsdag i tidsrummet 14 til 19 på Moseby Skole.

Referat:
Lokale frivillige i Moseby pakker i denne uge julegaver ind til socialt udsatte familier i Jammerbugt.